Moskwa (dpa/SN). Ruski prezident Wladimir Putin je dźensa móst mjez přiswojenej něhdyšej ukrainskej połkupu Krim a ruskim teritorijom wotewrěł. Twar je z 19 kilometrami najdlěši Ruskeje. Poprawom chcychu móst hakle kónc lěta dotwarjeny měć, wot jutřišeho pak móža jón awta hižo wužiwać. Železniski wobchad budźe wot klětušeho móžny.
Nahrawanja wužiwajomne
Karlsruhe/Magdeburg (dpa/SN). Nahrawanja minikamerow w awtach hodźa so při wuhódnoćenju wobchadnych njezbožow jako dopokaz wužiwać. To je Zwjazkowe sudnistwo w Karlsruhe dźensa rozsudźiło. To pak njerěka, zo smě so permanentnje awtomatisce filmować. Wšako to prawa njewobdźělenych rani. Přiwšěm su nahrawanja w ciwilnych procesach wužiwajomne. Skoržił bě šofer awta z Magdeburga, kiž chcyše z pomocu filma swoju njewinowatosć dopokazać. Ani hamtske ani krajne sudnistwo pak nochcyštej nahrawanja widźeć.
Sejm debatuje wo etaće
Budyšin (SN/bn). Serbska kulturna informacija je wot spočatka měsaca wutoru a štwórtk dlěje wotewrjena. Tej dnjej SKI wotnětka hakle we 18 hodź. durje zamka. „Smy ze wšelakich stron naprašowanja dóstali, na přikład wot wjesnjanow, kotřiž bychu sej rady tuchwilnu wosebitu wustajeńcu tu wobhladali, swojeho dźěłoweho časa dla pak k tomu dotal składnosć njemějachu. Po internych wuradźowanjach smy so rozsudźili, na tak mjenowanych dołhich dnjach wotewrjenske časy podlěšić a je wjetšinje zarjadow přiměrić. Nětko wočaknjemy, kak so rozšěrjenje přiwozmje a kajki budźe wothłós. Mamy nowe wotewrjenske časy za prěnju kročel a chcemy w awgusće wo tym porěčeć, hač při tym wostanjemy a hač by zmysłapołne było, SKI ewentualnje tež tamne dny hač do wječora wotewrjenu měć. Jeničce kónc tydźenja njeje nam tarifowych postajenjow dla dale móžno rumnosć spřistupnić“, rozłožuje za zetkanišćo nic jeno za turistow zamołwita Michaela Mošowa ze Załožby za serbski lud.
VSG Altglienicke
– FSV Budissa Budyšin 0:1 (0:1)
VfB Germania Halberstadt
– FSV Budissa Budyšin 5:1 (1:1)
Zestawa hosći: Schulz – Kunze (82. Gehrmann), Hausdorf (65. Kloß), Hoßmang, Heppner, Mack, Weiß, Pfanne, Milde (59. Krawčik), Bönisch, Schmidt
Po tym zo běchu prěnju nachwatansku koparsku dypkowu hru po 17 sekundach wothwizdać dyrbjeli, je so při třećim pospyće hrać hodźało. Budissa chcyše na kóždy pad dypkować, zo by w poslednjej hrě přećiwo VSG Altglienicke lěpše karty w boju přećiwo zestupej měła. Hrajersce sylny hosćićel najprjedy jónu wočakny a sej wobhlada, što maja Budyšenjo w poskitku. W 25. min. pak swoju prěnju móžnosć wuži. Po wólnym kopje Tima Oschmanna trjechi Florian Eggert k 1:0. 315 ludźi widźeše spěšnu partiju, kotraž wothrawaše so mjez šěsnatkomaj. Hišće do połčasa móžachu hosćo přez Tonyja Schmidta (41.) wurunać.
Kónčna tabulka regionalnych seniorskich mišterstwow we wolejbulu
1. VZ Nordhausen 6 6:2
2. FSG Budyšin/ST Mar. hwězda 4 5:2
3. SZ Motor Thurm 2 3:4
4. VZ Königstein 0 0:6
Po dobyću bronzoweje medalje na sakskich mišterstwach seniorow w Lubiju pohosćichu wolejbulisća Budyskeje FSG a ST Marijineje hwězdy dalše tři cyłki w sportowej hali Serbskeho šulskeho a zetkawanskeho centruma Budyšin, zo bychu so wo jězdźenku za němske zwjazkowe mišterstwa w Berlinje wubědźowali.
Nimale by so Budyskim serbskim a němskim senioram sensacija poradźiła, woni pak su finalnu partiju přećiwo durinskemu mištrej VZ Nordhausen z 1:2 snadnje přěhrali.
W turněrowej formje hraješe kóždy přećiwo kóždemu dwě dobyćerskej sadźbje. Po wulosowanju nastupichu Łužičenjo najprjedy přećiwo VZ Königsteinej, aktualnemu sakskemu wicemištrej. Tón pak njeměješe tónraz wšitkich hrajerjow k dispoziciji a bě w přijimanju nadaćow a w nadběhu słabši. Přěhra tuž wobaj přechodaj z 19:25 a 18:25.
Choćebuz (SN). Pod hesłom „Rěč je přichod“ su so wčera zastupnicy frakcijow Lěwicy krajneju sejmow Sakskeje a Braniborskeje zhromadnje ze serbskimi gremijemi a institucijemi w Choćebuzu k mjeztym 13. serbskemu dnjej zešli. W srjedźišću prawidłownje wotměwaceho so cyłodnjowskeho wuradźowanja steješe tónkróć serbskorěčne kubłanje w zwjazkowymaj krajomaj.
Z nowym serbskim zakonjom je Braniborska wažne wuhibki za zachowanje a wožiwjenje regionalnych a mjeńšinowych rěčow stajiła. Serbski zapósłanc Lěwicy w Sakskim krajnym sejmje Hajko Kozel, rěčnik frakcije za naležnosće narodnych mjeńšin, rjekny: „Braniborska je hladajo na Saksku mjeztym wodźacu rólu nastupajo zesylnjenje prawow mjeńšin přewzała, kotrež hižo lětstotki rěč a kulturu našeje domizny wobohaćeja. Sakska krajna politika móhła z toho wuknyć. Moja frakcija chce dźensnišu diskusiju dokładnje wuhódnoćić a swoje prawo na próstwy a iniciatiwy wužić.“
New York (dpa/SN). Po najnowšich namócnosćach z dźesatkami morjenych Palestinjanow USA wotpokazuja, konfrontacije njewotwisnje přepytować. Mjez čłonami Bjezstrašnostneje rady UNO su wčera dokument rozšěrjeli, w kotrymž sej zhromadnje tajke přepytowanje žadaja. USA pak naćisk blokuja, kaž diplomat powěsćerni dpa wobkrući. Rada chcyše dźensa wo namócnosćach wuradźować a so wot społnomócnjeneho UNO za Bliski wuchod Nikolaja Mladenowa informować dać.
Při zdźěla namócnych protestach dźesaćitysacow ludźi při namjeznym płoće w Gazaskim pasmje běchu israelscy wojacy znajmjeńša 58 Palestinjanow zatřělili a wjace hač 2 700 ludźi zranili.
Prezident USA Donald Trump bě w decembru Jerusalem jako stolicu Israela připóznał. Wčera wotewrěchu USA nowe wulkopósłanstwo w Jerusalemje, štož wjedźeše k masowym protestam Palestinjanow. Wotewrjenje pósłanstwa na 70. róčnicy załoženja Israela su w Tel Avivje porno tomu wulce woswjećili.
Drježdźany (dpa/SN). Braniborski ministerski prezident Dietmar Woidke (SPD) wuchodoněmske kraje namołwja, sebjewědomišo wustupować a mjezsobnosć pěstować. „Je přewšo wažne so do cyłka zjednoćić a swoje zajimy zhromadnje přesadźić“, rjekny Woidke na kromje konferency w Drježdźanach powěsćerni dpa. Při tym njesměli ani na zajimy swójskeje strony ani zwjazkoweho knježerstwa dźiwać. „Dyrbimy na wuchodźe – najebać hordosć na wšo docpěte – bóle swoje łochće wužiwać“, politikar SPD podšmórny. Wón je sej toho wědomy, zo su tež na zapadźe wšelake kónčiny w ćežkim połoženju. Tola tři lětdźesatki po politiskim přewróće w NDR je rozdźěl mjez wuchodom a zapadom přeco hišće wulki, na hospodarskim polu runje tak pola dawkowych dochodow a druhdźe. „To njeje akceptabelne.“
Smochčanski hudźbny swjedźeń pod hołym njebjom wotměje so lětsa 14. raz. Mjez twórbami z nimale wšitkich wuměłskich dobow a žanrow zaklinča tež kompozicije Jurja Pilka.
Budyšin/Smochćicy (SN/bn). Hudźbny swjedźeń pod hołym njebjom na dworje Smochčanskeho Doma biskopa Bena wěnuje so lětsa pod hesłom „Měsačne nocy“ twórbam, kotrež so na najwšelakoriše wašnje z jeničkim trabantom zemje zaběraja resp. kotrež su wot njeho wobwliwowane.
ces_Latn slk_Latn pol_Latn szl_Latn pol_Latn slk_Latn ltg_Latn lmo_Latn ltg_Latn ltz_Latn szl_Latn pol_Latn lmo_Latn gla_Latn hun_Latn slk_Latn pol_Latn szl_Latn ces_Latn szl_Latn szl_Latn hrv_Latn szl_Latn szl_Latn szl_Latn szl_Latn slv_Latn